На основу члана 146. Закона о привредним друштвима („Службени гласник РС", број 36/2011 , 99/2011 , 83/2014 - други закон, 5/2015, 44/2018, 95/2018 и 91/2019) и члана 37. Статута Града Ниша („Службени лист Града Ниша", бр. 88/2008, 143/2016 и 18/2019),

 Скупштина Града Ниша, на седници од \_\_\_\_\_\_\_\_\_\_ године, донела је

**О Д Л У К У**

**о повећању основног капитала**

**Јавног комуналног предузећа „Горица" Ниш**

**Члан 1.**

 Укупан регистровани основни капитал Јавног комуналног предузећа „Горица" Ниш, матични број: 20550635, (у даљем тексту: Предузеће) је 588.241.520,92 динара, од чега основни новчани капитал у износу од 404.046.729,65 динара.

Скупштина Града Ниша, матични број 17620541, доноси одлуку о повећању основног новчаног капитала Предузећа, у износу од 108.000.000,00динара.

Основ повећања капитала Предузећа је нови улог оснивача.

**Члан 2.**

Укупна вредност основног (неновчаног и новчаног) капитала Предузећа након повећања је 696.241.520,92динара.

**Члан 3.**

 Вредност капитала након повећања капитала је:

 1. Град Ниш, улица Николе Пашића број 24, Ниш, матични број 17620541

 уписани новчани капитал: 512.046.729,65 динара, уплаћени новчани капитал: 512.046.729,65 динара.

 уписани неновчани капитал: 184.194.791,27 динара, унети неновчани капитал: 184.194.791,27 динара,

 а што износи 100% удела у укупном основном капиталу друштва.

**Члан 4.**

 Одлука о повећању основног капитала Предузећа регистроваће се у складу са законом о регистрацији, у року од шест месеци од дана доношења.

**Члан 5.**

Основни капитал Предузећа сматра се повећаним даном регистрације повећања основног капитала.

**Члан 6.**

Ова одлука ступа на снагу осмог дана од дана објављивања у „Службеном листу Града Ниша".

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_. године

**СКУПШТИНА ГРАДА НИША**

Председник

Бобан Џунић

О б р а з л о ж е њ е

Правни основ за доношење Одлуке о повећању основног капитала Јавног комуналног предузећа „Горица“ Ниш садржан је у члану 146. Закона о привредним друштвима („Службени гласник РС", број [36/2011](http://ingpro.propisi.net/DocumnetWebClient/ingpro.webclient.Main/FileContentServlet/propis/0367cc/36710.htm?docid=110239&encoding=Ћирилица#zk36/11#zk36/11), [99/2011](http://ingpro.propisi.net/DocumnetWebClient/ingpro.webclient.Main/FileContentServlet/propis/0367cc/36710.htm?docid=110239&encoding=Ћирилица#zk99/11#zk99/11), [83/2014](http://ingpro.propisi.net/DocumnetWebClient/ingpro.webclient.Main/FileContentServlet/propis/0367cc/36710.htm?docid=110239&encoding=Ћирилица#zk83/14#zk83/14) - други закон, [5/2015](http://ingpro.propisi.net/DocumnetWebClient/ingpro.webclient.Main/FileContentServlet/propis/0367cc/36710.htm?docid=110239&encoding=Ћирилица#zk5/15#zk5/15), 44/2018, 95/2018 и 91/2019) и члану 37. Статута Града Ниша („Службени лист Града Ниша", бр. 88/2008, 143/2016 и 18/2019), којима је прописана надлежност Скупштине Града Ниша, да, остварујући права оснивача јавног предузећа, донесе одлуку о повећању основног капитала јавног предузећа.

 Имајући у виду да су финансијски показатељи предузећа, после дужег временског периода и процеса реорганизације, у пословној 2020. години показали тренд позитивног пословања, указала се потреба стабилизације исказаног резултата кроз обезбеђивање додатних средстава у циљу повећања основног капитала ЈКП „Горица“ у износу од 108.000.000 динара.

Град Ниш се, као оснивач, определио за предложено решење имајући у виду законом утврђену обавезу Града да обезбеди континуирано обављање комуналне делатности, као и унапређење пословања предузећа, у складу са важећом регулативом.

 На наведени нацрт Одлуке прибављено је мишљење Службе за послове Скупштине Града број 297/2020-22 од 27.10.2020. године и Мишљење Секретаријата за финансије број 11-1419/2020 од 26.10.2020. године.

С обзиром на изнето, Секретаријат за комуналне делатности, енергетику и саобраћај израдио је нацрт одлуке као у диспозитиву.

ГРАДСКА УПРАВА ГРАДА НИША

СЕКРЕТАРИЈАТ ЗА КОМУНАЛНЕ ДЕЛАТНОСТИ,

ЕНЕРГЕТИКУ И САОБРАЋАЈ

У Нишу,

октобар, 2020. године

 СЕКРЕТАР

 Снежана Јовановић